	Biologija
	UČENIK/ UČENICA:
	
	
	

	ELEMENTI VREDNOVANJA
	DOVOLJAN
	DOBAR
	VRLO DOBAR
	ODLIČAN

	USVOJENOST BIOLOŠKIH KONCEPATA
	- prepoznaje temeljne biološke pojmove i reproducira ih
- slabo uviđa međuodnose u živome svijetu 
- opisuje biološke pojave i procese nejasno i bez dubljeg razumijevanja, a obrazlaže površno te u navođenju primjera koristi samo primjere iz obrade
- nabraja faze nekog procesa, ali ne može ga samostalno opisati i izvesti zaključke
- čak i uz pomoć učitelja slabo i nesigurno primjenjuje znanje
	- razumije osnovne obrađene sadržaje, ali ih ne primjenjuje u novoj situaciji niti potkrepljuje vlastitim primjerima
- nesigurno objašnjava uzročno-posljedične veze u živome svijetu
- u rješavanju problemskih zadataka i prikazivanju međuodnosa u živome svijetu treba pomoć učitelja
	- uspješno objašnjava naučeno 
- služi se usvojenim znanjem i navodi vlastite primjere te logično obrazlaže prirodne zakonitosti uz rijetke poticaje ili pomoć učitelja
- povezuje naučene nastavne sadržaje sa svakodnevnim životom
- uglavnom samostalno rješava problemske zadatke te objašnjava biološke procese, uzročno-posljedične veze i međuodnose u živome svijetu  
	- usvojeno znanje primjenjuje u novim situacijama i na složenijim primjerima
- uspješno primjenjuje stečeno znanje te korelira usvojeno sa srodnim gradivom
- samostalno rješava najsloženije problemske zadatke 
- samostalno uočava i tumači uzročno-posljedične veze i međuodnose u živome svijetu navodeći vlastite primjere 

	PRIRODOZNANSTVENE KOMPETENCIJE
	- pri izvođenju praktičnog rada i provođenju istraživanja treba kontinuiranu pomoć, ali se trudi primijeniti osnovna pravila
- opažanja su manjkava kao i argumentacija dobivenih rezultata 
- rijetko izrazi vlastito mišljenje
- slabo se služi dodatnim izvorima znanja i teško procjenjuje točnost ili relevantnost u dodatnoj literaturi
- djelomično točno prikazuje rezultate istraživanja, a tumačenja rezultata su jako manjkava 
	- nedovoljno samostalno izvodi praktične radove, ali rado u njima sudjeluje te nastoji oponašati druge
- nedovoljno samostalno provodi istraživanje i primjenjuje usvojeno teorijsko znanje
- vidljivi su propusti u opažanju, a u raspravama sudjeluje samo povremeno
- prikazivanje i argumentacija rezultata nije dovoljno precizna te treba pomoć učitelja 
- uz pomoć prepoznaje ili postavlja istraživačka pitanja i služi se dodatnom literaturom
	- precizno izvodi praktične radove 
- u provođenju istraživanja u potpunosti slijedi zadane etape uz manju pomoć u formuliranju istraživačkog pitanja
- samostalno prikazuje rezultate istraživanja, analizira ih, izvodi zaključke i prezentira rezultate rada 
- uspješno samostalno opaža te često sudjeluje u raspravama i interpretacijama
- samostalno odabire adekvatnu literaturu i njome se služi  
	- samostalno osmišljava praktične radove te pokazuje originalnost i kreativnost u njihovu izvođenju 
- samostalno postavlja istraživačka pitanja i na temelju njih osmišljava istraživanja, a rezultate rada kreativno prikazuje i argumentira uočavajući povezanost promatranih promjena s usvojenim nastavnim sadržajima i svakodnevnim životom
- redovito sudjeluje u raspravama i interpretacijama
- uspješno se služi dodatnom literaturom i izvorima te procjenjuje točnost podataka u dodatnoj literaturi





Usvojenost bioloških koncepata obuhvaća:
· poznavanje temeljnih bioloških pojmova 
· objašnjavanje temeljnih bioloških procesa i pojava
· objašnjavanje međuodnosa i uzročno-posljedičnih veza u živome svijetu te međuovisnosti žive i nežive prirode
· primjenu znanja i rješavanje problemskih zadataka s pomoću usvojenog znanja.

Prirodoznanstvene kompetencije obuhvaćaju:
· vještinu izvođenja praktičnih radova 
· razvijenost istraživačkih vještina
· prikazivanje, analiza i tumačenje rezultata istraživanja
· korištenje različitih izvora znanja
· kompetencije rješavanja problema i predlaganje vlastitih rješenja 
izvođenje praktičnih i istraživačkih radova, izradu modela, praćenje životnih ciklusa, proučavanje prirodnih procesa, sekcije, izradu herbarijske i/ili zoološke zbirke, prezentacije, seminare, postere, eseje, oblikovanje različitih grafičkih organizatora itd.
Važan dio vrednovanja su bilješke kojima se prati rad, ali i napredovanju učenika/učenice te njegov/njezin odnos prema radu te rubrike za samovrednovanje i vršnjačko vrednovanje. Osim toga važne su povratne informacije kao dio vrednovanja za učenje i kao učenje, te usmeno formativno vrednovanje kao povratna informacija za učenika u procesu poučavanja i učenja. 

PRIMJERI
BILJEŠKE O ODNOSU PREMA RADU
· Učenik/učenica redovito i na vrijeme ispunjava svoje obveze npr. predaje zadaću, radi na satu.
· Učenik/učenica na satu sudjeluje u radu no ne ispunjava zadatke koje samostalno treba napraviti kod kuće.
· Pokazuje inicijativu i dobre organizacijske sposobnosti u timskom radu. 
· U suradnji s drugim učenicima pokazuje nesigurnost.

BILJEŠKE VREDNOVANJA ZA UČENJE I KAO UČENJE
· Iako se na satu trudi i sudjeluje u raspravama rezultati u provjerama znanja pokazuju da učenik/učenica ne usvaja trajnije ta znanja pa bi trebalo češće samostalno kod kuće ponoviti gradivo.
· Učenik lijepo formulira rečenice u svojim odgovorima i povezuje činjenice no pokazuje nedovoljnu usvojenost pojedinih pojmova. Pokušati pomoću grafičkih organizatora znanja dodatno ponoviti naučeno.
· Vrlo uspješno interpretira svoj istraživački rad no u zaključku rada ne povezuje dobivene rezultate. Treba jasnije povezati postavljene hipoteze i rezultate dobivene u svome istraživanju.
· U vrednovanju svoga rada učenik vrlo jasno povezuje i argumentira sve prednosti i nedostatke.
Precizno i pregledno prikazuje rezultate svoga rada te na osnovu njih dolazi do zaključaka.

1. KORIŠTENJE MOBITELA I PAMETNIH SATOVA
· učenicima je u školi strogo zabranjeno korištenje mobitela i pametnih satova

2. NASTAVNI MATERIJALI I PRIBOR 
· učenici su obavezni nositi sav pribor na nastavu (udžbenik, radna bilježnica, bilježnica, dobiveni radni listići, pisaći pribor, bojice, škare, ljepilo), a ne nošenje pribora bilježi se opisnom ocjenom koja također utječe na zaključnu ocjenu

· izvori za učenje su svi nastavni materijali (udžbenik, radna bilježnica, bilježnica, radni listići i PowerPoint prezentacije ukoliko ih dobijete tijekom učenja gradiva)

3. PISANE PROVJERE ZNANJA
· nastavnica je dužna najaviti pisanu provjeru znanja dva tjedna prije pisanja iste

· učenik/ca koji nije pisao/la pisanu provjeru znanja na najavljenom nastavnom satu, pisati će pisanu provjeru znanja na prvom sljedećem nastavnom satu na kojem bude prisutan/na

· učenik/ca je dužan/na ispravljati negativnu ocjenu iz pisane provjere znanja; datum ispravka određuje sam/a učenik/ca, ali ga je dužan/na unaprijed najaviti nastavnici; učenik/ca koji/a ne bude prisutan/na na dogovorenom nastavnom satu, ispravak će pisati na prvom sljedećem satu na kojem bude prisutan/na 

· učenik/ca može ispravljati ocjenu dovoljan (2) i dobar (3) iz pisane provjere znanja, ali u roku od tri tjedna nakon upisane ocjene; pozitivne ocjene iz pisane provjere znanja ispravljaju se usmeno; učenik/ca je dužan/na unaprijed najaviti nastavnici datum ispravka

· bodovna skala izražena u postocima: 
0 – 49% (nedovoljan)
50 – 62% (dovoljan)
63 – 77% (dobar) 
78 – 89% (vrlo dobar)
90 – 100% (odličan)

 4. USMENE PROVJERE ZNANJA 
· nastavnica nije dužna najaviti usmenu provjeru znanja

· učenik/ca ima mogućnost javiti se za usmenu provjeru znanja nakon svake obrađene nastavne cjeline

· učenik/ca je dužan/na ispravljati negativnu ocjenu iz usmene provjere znanja; datum ispravka određuje sam/a učenik/ca, ali ga je dužan/na unaprijed najaviti nastavnici; učenik/ca koji/a ne bude prisutan/na na dogovorenom nastavnom satu, ispravljati će ocjenu na prvom sljedećem satu na kojem bude prisutan/na

· bodovna skala izražena u broju točnih odgovora na postavljena pitanja: 
1/5 (nedovoljan)
2/5 (dovoljan)
3/5 (dobar) 
4/5 (vrlo dobar) 
5/5 (odličan)
* ako je učenik/ca ostvario/la polovičan broj bodova (nalazi se između dvije ocjene) nastavnica će postaviti pitanje za veću ocjenu

5. PRAKTIČNI RADOVI 
· učenici za svaki zadani praktični zadatak dobivaju detaljne pisane upute uz dodatna pojašnjenja na satu, kriterije po kojima će biti ocijenjeni te zadani rok za predaju

· učenici koji ne predaju rad do zadanog roka, imaju jednu priliku rad predati naknadno, no kao posljedicu kašnjenja s predajom, ocjena je niža za jednu koju bi prema kriterijima ocjenjivanja dobili 

· svaki rad koji nije predan do zadanog roka druge prilike, smatra se neodrađenim i ocjenjuje se ocjenom nedovoljan

· Herbarij-  zadan broj biljaka, točno determinirane biljke te uredno prešane i ispisane determinacijske kartice

6. ZAKLJUČIVANJE OCJENA 
· u načelu se ocjena zaključuje prema prosjeku ocjena tijekom cijele nastavne godine, no ukoliko je jedna od dvije rubrike (usvojenost bioloških koncepata ili prirodoznanstvene kompetencije) znatno slabija ili bolja nastavnica ima pravo zaključiti nižu ili višu ocjenu od prosjeka koja je u skladu s ocjenama iz rubrike 

· učenik/ca je dužan/na ispraviti sve negativne ocjene prije zaključivanja ocjena 

· prilikom zaključivanja ocjena, u obzir se uzimaju sve ocjene tijekom školske godine (npr. ocjena nedovoljan ispravljena na ocjenu odličan dati će ocjenu dobar prilikom zaključivanja) 


· zaključna ocjena odličan zahtijeva kontinuirani rad i trud TIJEKOM CIJELE NASTAVNE GODINE


